आजकल लोगों के बिगड़े लाइफस्टाइल के चलते हाई ब्लड प्रेशर का मरीज कोई चौंकाने वाली बात नहीं रह गई है। छोटे छोटे बच्चे और युवा तक इस खतरनाक बीमारी की चपेट में आ रहे हैं। चिड़चिड़ापन, गुस्सा और थकान इस रोग के मुख्य लक्षण हैं। हाई ब्‍लड प्रेशर को 'साइलेंट किलर' तक कहा जाता है। हाई ब्‍लड प्रेशर एक ऐसी अवस्‍था है, जिसमें व्‍यक्ति का ब्‍लड प्रेशर बढ़कर 140/90 हो जाता है। यह बढ़कर 180/120 तक जाता है, जो एक बहुत ही गंभीर अवस्‍था मानी जाती है। ऐसे में जितनी जल्‍दी हो सके इसे नियंत्रित किया जाना चाहिए। एक्सरसाइज करना स्वस्थ लाइफस्टाइल के लिए बहुत जरूरी होता है। ऐसे में सवाल उठता है कि हाई ब्लड प्रेशर के मरीजों को जिम करना चाहिए या नहीं। अगर आप भी इसी प्रश्न का उत्तर जानने की उधेड़बुन में रहते हैं तो आज हमारे एक्सपर्ट इस बात का जवाब आपको देंगे। जी हां, दिल्ली 'फिट रहो हिट रहो' नाम का जिम चलाने आशीष तिवारी आज हमें बता रहे हैं कि हाई ब्लड प्रेशर के पीड़ितों को जिम करना चाहिए या नहीं और करना चाहिए तो किस तरह करना चाहिए।